recursal/SuperWikiNEXT-32B huggingface dataset:
Ο **Στράτος Γιδόπουλος** (γενν. 1941) είναι Έλληνας πρώην ποδοσφαιριστής, αθλητικός παράγοντας και επιχειρηματίας νυχτερινών κέντρων.

Βιογραφικό
----------

Ως ποδοσφαιριστής αγωνιζόταν στην θέση του τερματοφύλακα. Από τις κορυφαίες στιγμές στη σταδιοδρομία του ήταν η συμμετοχή του στην μεγάλη ομάδα του Απόλλωνα Αθηνών που έπαιξε στο πρώτο πρωτάθλημα της Α΄ Εθνικής κατηγορίας (αγωνιστική περίοδος 1959 - 1960) και τερμάτισε στην 4η θέση πίσω από τον πρωταθλητή Παναθηναϊκό, την ΑΕΚ και τον Ολυμπιακό. Αγωνίστηκε επίσης με τη φανέλα των ΟΦΗ και Ολυμπιακού Βόλου, ενώ προς το τέλος της ποδοσφαιρικής του σταδιοδρομίας αγωνίστηκε με τον Αστέρα Εξαρχείων στα Αθηναϊκά πρωταθλήματα.

Μεσουράνησε επιχειρηματικά την δεκαετία του 1980 ως ιδιοκτήτης μεγάλων παραλιακών νυχτερινών κέντρων στα νότια προάστια της Αθήνας (οι εφημερίδες τον αποκαλούσαν «ο άρχοντας της νύχτας»), το πιο διάσημο εκ των οποίων ήταν το «*Αρχιπέλαγος*», όπου σύχναζαν και πολλά κυβερνητικά στελέχη.

Ασχολήθηκε ως παράγοντας με πολλές ποδοσφαιρικές ομάδες κατά καιρούς (Πανιώνιος, ΠΑΟΚ, Νίκη Βόλου και πρόσφατα, από το 2014, Απόλλων Σμύρνης) αλλά κυρίως είναι γνωστός για την θητεία του ως διοικητικός ηγέτης και πρόεδρος της ΑΕΚ την τριετία 1988 - 1991. Ήταν αυτός που έφερε στην Ελλάδα τον Ντούσαν Μπάγεβιτς για δεύτερη φορά, ως προπονητή, και ουσιαστικά ξεκίνησε την δεύτερη χρυσή εποχή της Ένωσης. Με τον Γιδόπουλο στο τιμόνι, η ΑΕΚ επέστρεψε στους τίτλους, κατακτώντας το πρωτάθλημα της περiόδου 1988 - 1989, ενώ ο ίδιος ήταν (στην αρχή τουλάχιστον) πολύ αγαπητός στους φιλάθλους της Ένωσης και τον υπολόγιζαν σοβαρά οι αντίπαλοι ως παράγοντα, αφού έπαιξε καταλυτικό ρόλο στην αλλαγή του κλίματος στον διοικητικό - παραγοντικό τομέα. Τα οικονομικά προβλήματα της τελευταίας σεζόν (1990 - 1991) όμως, είχαν σαν αποτέλεσμα να αποχωρήσει με απαίτηση των οργανωμένων οπαδών.

Ο Γιδόπουλος ήταν γνωστός και για την πολιτική του δράση ως στέλεχος του ΠΑΣΟΚ, καθώς υπήρξε στενός φίλος του βουλευτή και υπουργού Ευάγγελου Γιαννόπουλου, που σύχναζε και στα νυχτερινά κέντρα του. Ο Γιαννόπουλος του είχε υποσχεθεί ότι θα τον βάλει στο ψηφοδέλτιο του ΠΑΣΟΚ στην Β΄ Αθηνών για τις δεύτερες εκλογές του 1989, τον Νοέμβριο, αλλά συνάντησε την έντονη αντίδραση των μελών του Εκτελεστικού Γραφείου του ΠΑΣΟΚ, και ο Γιδόπουλος τελικά «κόπηκε» από τις λίστες των υποψηφίων βουλευτών. Ο ίδιος ο Γιδόπουλος δήλωσε για το θέμα στις 6 Νοεμβρίου, αμέσως μετά τις εκλογές: «Εγώ τους είπα στο Εκτελεστικό Γραφείο: βάλτε με στο ψηφοδέλτιο να φέρω δύο έδρες παραπάνω στον Αντρέα, και σας υπογράφω χαρτί ότι την άλλη μέρα παραιτούμαι! Δεν θέλω να είμαι βουλευτής, μου φτάνει να είμαι πρόεδρος της ΑΕΚ. Δεν ήθελαν. Τι να κάνουμε, δεν πειράζει, φτάνει που πήγαμε καλά. Η ΑΕΚ πάει καλά, το ΠΑΣΟΚ το ίδιο.»

Παραπομπές
----------

1. ↑  Αθλητική Ηχώ, 8/8/1971, σελ. 6
2. 1 2  Η Καθημερινή, 7 Νοεμβρίου 1989
***Σταρ Τρεκ Νο 6: Ο Άγνωστος Κόσμος*** (αγγλικά: *Star Trek VI: The Undiscovered Country*) είναι μια αμερικανική ταινία επιστημονικής φαντασίας και δράσης του 1991 σε σκηνοθεσία του Νίκολας Μέιερ και βασίζεται στην τηλεοπτική σειρά Star Trek. Είναι η έκτη ταινία Σταρ Τρεκ καθώς και η τελευταία ταινία που περιλαμβάνει όλους τους πρωταγωνιστικούς χαρακτήρες της αρχικής σειράς.Στην ταινία αυτήν, μετά την καταστροφή του δορυφόρου Πράξις, η αυτοκρατορία των Κλίνγκον αποφασίζει να επιδιώξει ειρήνη με τον μαχροχρόνιο εχθρό της, την Ομοσπονδία. Ωστόσο, το πλήρωμα του USS Enterprise-A πρέπει να αντιμετωπίσει φαινομενικά αόρατους συνωμότες με στρατιωτική ατζέντα.

Η ταινία πρωτοκυκλοφόρησε στη Βόρεια Αμερική στις 4 Ιουνίου 1991 από την Paramount Pictures. Ήταν μια επιτυχία στο box office, κερδίζοντας $ 96 εκατομμύρια παγκοσμίως και έλαβε κυρίως θετικές κριτικές, οι οποίες επαινούσαν τις ερμηνεία των ηθοποιών και το κωμικό της στυλ.Επίσης η ταινία προτάθηκε για δυο βραβεία Όσκαρ, αυτό του Καλύτερου Μακιγιάζ κι αυτό των Καλύτερων Ηχητικών Εφέ. Ο δημιουργός του Σταρ Τρεκ, ο Τζιν Ροντενμπέρι πέθανε λίγο πριν την πρεμιέρα της ταινίας, έχοντας δει την ίδια την ταινία μερικές μέρες πριν.

Πλοκή
-----

Μετά από χρόνια αντιπαράθεσης, η αυτοκρατορία των Κλίνγκον είναι πρόθυμη να υπογράψει μια συνθήκη ειρήνης με την Ομοσπονδία. Ωστόσο, αυτό το διαγαλαξιακό πολιτικό άνοιγμα προς τους αιώνιους εχθρούς της Ομοσπονδίας προκαλεί την ανησυχία του ναύαρχου Κερκ. Όταν κάποιος επιτίθεται σε ένα σκάφος των Κλίνγκον, το Εντερπράιζ τίθεται υπόλογο, και ο Κερκ μαζί με τον ΜακΚόι βρίσκονται σε πλανήτη-φυλακή ως ένοχοι δολοφονίας. Όλα δείχνουν ότι οι δύο κόσμοι σύντομα θα συγκρουστούν σε μία θανάσιμη μάχη που μπορεί να είναι και η τελευταία τους μάχη καθώς και η τελευταία τους αποστολή.

Ηθοποιοί και Χαρακτήρες
-----------------------

* Γουίλιαμ Σάτνερ στο ρόλο του *Τζέιμς Τ. Κερκ*
* Λέοναρντ Νίμοϊ στο ρόλο του *Σποκ*
* ΝτεΦόρεστ Κέλι στο ρόλο του  *Λέοναρντ Μακοί*
* Τζέιμς Ντούχαν στο ρόλο του *Μοντγκόμερι Σκοτ*
* Νισέλ Νίκολς στο ρόλο της *Ουχούρα*
* Τζορτζ Τακέι στο ρόλο του *Χικάρου Σούλου*
* Γουόλτερ Κένιγκ στο ρόλο του *Πάβελ Τσέκοφ*
* Ντέιβιντ Γουόρνερ στο ρόλο του *Γκόρκον*
* Κιμ Κατράλ στο ρόλο της *Βαλέρις*
* Κρίστοφερ Πλάμερ στο ρόλο του *Τσανγκ'*
* Μπροκ Πίτερς στο ρόλο του *Ναυάρχου Κατγουραίτ*
* Ιμάν στο ρόλο της *Μάρτια*
* Ρενέ Ομπερζονουά στο ρόλο του *Συνταγματάρχη Γουεστ*
* Μαίκλ Ντορν στο ρόλο του *Συνταγματάρχη Γουρφ*

Παραπομπές
----------

1. ↑  Stevenson, Richard (April 14, 1991). «Taming Hollywood's Spending Monster». *The New York Times*.. Ανακτήθηκε στις 7 Φεβρουαρίου 2009.
2. ↑  «Star Trek VI: The Undiscovered Country (1991)». *Box Office Mojo*. Ανακτήθηκε στις 11 Μαρτίου 2010.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Σταρ Τρεκ Νο 6: Ο Άγνωστος Κόσμος** |

* Επίσημη ιστοσελίδα
* Σταρ Τρεκ Νο 6: Ο Άγνωστος Κόσμος στο IMDb

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 176518653
* LCCN: no2011139374
* BNF: cb16992490s (data)

 |

 |
Η **θεωρία των μορφών**, η θεωρία των ιδεών, ο πλατωνικός ιδεαλισμός ή ο πλατωνικός ρεαλισμός είναι μια φιλοσοφική θεωρία της μεταφυσικής, που αποδίδεται στον Κλασικό Έλληνα φιλόσοφο Πλάτωνα. Η θεωρία προτείνει ότι ο φυσικός κόσμος δεν είναι τόσο πραγματικός ή αληθινός όσο οι ιδέες, οι οποίες είναι διαχρονικές, απόλυτες και αμετάβλητες. Οι ιδέες σύμφωνα με αυτή τη θεωρία, που χρησιμοποιούνται συμβατικά με κεφαλαία και μεταφράζονται ως "Ιδέες" ή "Μορφές", είναι οι μη-φυσικές ουσίες όλων των πραγμάτων, των οποίων τα αντικείμενα και η ύλη στον φυσικό κόσμο είναι απλώς απομιμήσεις. Ο Πλάτωνας μιλά για αυτές τις οντότητες μόνο μέσω των χαρακτήρων (κυρίως του Σωκράτη) των διαλόγων του που μερικές φορές προτείνουν ότι αυτές οι Μορφές είναι τα μόνα αντικείμενα μελέτης που μπορούν να προσφέρουν γνώση. Η ίδια η θεωρία αμφισβητείται μέσα από τους διαλόγους του Πλάτωνα και είναι ένα γενικό σημείο διαμάχης στη φιλοσοφία.

Η πρώιμη ελληνική έννοια της μορφής προηγείται της πιστοποιημένης φιλοσοφικής χρήσης και αντιπροσωπεύεται από έναν αριθμό λέξεων που έχουν να κάνουν κυρίως με την όραση και την εμφάνιση. Ο Πλάτων χρησιμοποιεί αυτές τις όψεις της όρασης και της εμφάνισης από την πρώιμη ελληνική έννοια της μορφής στους διαλόγους του για να εξηγήσει τις Μορφές και το Καλό.
Ένα κιλό μάζας και τρεις μετρικές συσκευές μέτρησης: μια μεζούρα σε εκατοστά, ένα θερμόμετρο σε βαθμούς Κελσίου και ένα πολύμετρο που μετρά το δυναμικό σε βολτ, το ρεύμα σε αμπέρ και την αντίσταση σε ohms .
Το **μετρικό σύστημα** είναι ένα ένα δεκαδικό σύστημα μέτρησης. Το πρότυπο που αντιστοιχεί στο μετρικό σύστημα είναι το Διεθνές Σύστημα Μονάδων (γαλλικά: *Système international d'unités*‎, SI), στο οποίο όλες οι μονάδες μέτρησης μπορούν να εκφραστούν από επτά βασικές μονάδες. Πρόκειται για το μέτρο (μήκος), το κιλό (μάζα), το δευτερόλεπτο (χρόνος), το αμπέρ (ένταση ρεύματος), το Κέλβιν (θερμοκρασία), το γραμμομόριο (γνωστό και ως «μολ», και κηρίο (γνωστό και ως «καντέλα», φωτεινότητα).

Παραπομπές
----------
Ο **Ντεζόν Ντέιβις** (γεννήθηκε στο Όουκλαντ (Καλιφόρνια) στις 8 Αυγούστου 1998) είναι ένας Αμερικανός καλαθοσφαιριστής που παίζει στον Πανιώνιος της Elite league. Με ύψος 2,01 μέτρων παίζει στη θέση του σμολ φόργουορντ.

Αθλητική σταδιοδρομία
---------------------

Είναι ένας παίκτης που προπονήθηκε για τέσσερις χρονιές στο Βαπτιστικό Πανεπιστήμιο της Καλιφόρνιας, όπου έπαιζε από το 2016 έως το 2020 με τους Καλιφόρνια Μπάπτιστ Λάνσερς .

Αφού δεν επελέγη στο ντραφτ του NBA του 2020, στις 20 Ιουνίου 2020, υπέγραψε στην Μπεσίκτας της 1ης Τουρκίας, στην οποία έπαιξε μόνο ένα παιχνίδι. 

Την περίοδο 2020-21 υπέγραψε στην ΑΕΚ Λάρνακας της 1ης Κύπρου, με την οποία έπαιξε σε 21 αγώνες στους οποίους είχε 15,71 πόντους μέσο όρο.

Στις 13 Αυγούστου 2021, ο Ντέιβις εντάχθηκε στον Απόλλωνα Πατρών της Α1 Εθνικής για την χρονιά 2021-22.

Βιβλιογραφικές αναφορές
-----------------------

1. ↑  «Davis Signs Pro Contract With Besiktas J.K.». *cbulancers.com*. 17 de junio de 2020.. Ανακτήθηκε στις 28 de octubre de 2021.
2. ↑  «De’jon Davis tabbed by Patras». *latestbasketballnews.com*. 13 de agosto de 2021.. Ανακτήθηκε στις 28 de octubre de 2021.

Εξωτερικοί σύνδεσμοι
--------------------

* Στοιχεία του παίχτη στο realgm.com
* Βιογραφικό στους Καλιφόρνια Μπάπτιστ Λάνσερς
Η **Κατερίνα *"Ίνα"* Αλεξαντρόφ** (αγγλικά: Catherine *"Ena"* Alexandroff), (Πρέστγουιτς 1905 - Quainton 1996) ήταν πρωταθλήτρια της αντισφαίρισης. Με Γαλλο-Ελληνική καταγωγή, γεννημένη στην Αγγλία, εκπροσώπησε την Αίγυπτο, όπου έζησε πολλά χρόνια, σε διεθνής διοργανώσεις.

Ήταν κόρη του Αλεξάντερ Αλεξαντρόφ, γαλλικής καταγωγής υπάλληλος του Εμπορικού οίκου Ράλλη, και της Κατερίνας Αριέττας Ράλλη κόρη του Αμβρόσιου Ράλλη, κι είχε άλλα τρία αδέλφια. Η οικογένεια βρέθηκε στην Αίγυπτο και τις επιχειρήσεις του οίκου Ράλλη εκεί όπου η Ίνα ασχολήθηκε με την αντισφαίριση.

Συμμετείχε στο Γουίμπλεντον του 1931 όπου αποκλείστηκε στον τρίτο γύρο. Στο Πρωτάθλημα αντισφαίρισης Ανατολικής Μεσογείου το 1932 ήταν δεύτερη χάνοντας στον τελικό από την Λεβάντα Κάμπελ με 6-3, 6-2. Στο πρωτάθλημα Αιγύπτου ήταν πρώτη το 1929, 1930, 1931 και το 1933. Το 1941 ήταν πρώτη στο μεικτό με συμπαίκτη τον Κόλιν Λονγκ

Το 1933 παντρεύτηκε τον Άγγλο μηχανικό Τζον Πρόσπερ Σάρτζεντ κι απέκτησε μαζί του τρία παιδιά.

Παραπομπές
----------

1. ↑
2. ↑  *wimbledon-archiveplayers*
3. ↑  *Ελευθέριου Σκιαδά,* 100 χρόνια Όμιλος Αντισφαίρισης Αθηνών 1895-1995*, Μικρός Ρωμηός Ε.Π.Ε. ISBN 960-85466-2-1, σελ. 390*
4. ↑  *Λίστα πρωταθλητών , έως το 1955, από την Αθλητική Ηχώ, φύλο 29-8-1955]*
5. ↑  *Newspaper: Barrier Miner, φύλο Σάββατο 28 Ιουνίου 1941*
6. ↑  *Οικογένεια Αγέλαστος-Γενεαλογία*
Χριστουγεννιάτικο δέντρο στην Πλατεία Συντάγματος (2005)
Η **περίοδος των Χριστουγέννων**, εορτάζουμε τη γέννηση του **Ιησού Χριστού** (Χριστούγεννα). 

Περιλαμβάνει την ημέρα των Χριστουγέννων, την Πρωτοχρονιά , τα Θεοφάνια, τη Χανουκά και αρκετές σημαντικές ονομαστικές εορτές, κατά την Ορθόδοξη Εκκλησία, όπως της Αγίας Αικατερίνης, του Αγίου Στυλιανού του Αγίου Σάββα, της Αγίας Βαρβάρας, του Αγίου Νικολάου κ.α. Συνδέεται επίσης με περίοδο εκπτώσεων που περιλαμβάνει μια περίοδο αιχμής για τον τομέα λιανικής. Χριστουγεννιάτικες βιτρίνες, στολισμοί χριστουγεννιάτικων δέντρων και φωταγωγήσεις πόλεων συνθέτουν αυτό το εορταστικό σκηνικό.

Ξεκινώντας από τα μέσα του 20ου αιώνα, η περίοδος κατέστη όλο και πιο εμπορευματοποιημένη και αμερικανοκεντρική. Στα τέλη του 20ου αιώνα, η εβραϊκή γιορτή της Χανουκά και η νέα αφροαμερικανική πολιτιστική γιορτή της Kwanzaa άρχισαν να θεωρούνται στις ΗΠΑ ως μέρος της «περιόδου των εορτών».

Τα Σατουρνάλια ήταν αρχαία ρωμαϊκή γιορτή προς τιμή του Κρόνου, που εορταζόταν από τις 17 Δεκεμβρίου του Ιουλιανού ημερολογίου έως τις 23 Δεκεμβρίου. Η γιορτή συνοδευόταν με θυσία στον Ναό του Κρόνου, στη Ρωμαϊκή Αγορά και ακολουθούσε δημόσιο συμπόσιο, συνεχές πάρτι και μια αποκριάτικη ατμόσφαιρα που ανέτρεπε τους ρωμαϊκούς κοινωνικούς και ηθικούς κανόνες: ο τζόγος επιτρεπόταν και οι αφέντες παρείχαν τραπέζι στους δούλους τους. Ο ποιητής Κάτουλλος την αποκάλεσε ως «τις καλύτερες των ημερών».

Παραπομπές
----------

1. ↑  Goff, Kristin. «Ottawa shoppers to drop $3.2 B this Christmas season». *Ottawa Citizen*. Αρχειοθετήθηκε από το πρωτότυπο στις November 26, 2007.. *«Ottawa shoppers are in the mood to spend this holiday season and could drop as much as $3.2 billion in retailers' tills, a new survey has found.»*
2. ↑  Harding, James (December 6, 2006). «Real wonder of Woolies is that it still has a place on the high street». *The Times* (London). Αρχειοθετήθηκε από το πρωτότυπο στις December 28, 2017.. *«John Lewis, too, has reported a fantastic start to the Christmas season, with sales up nearly 6 per cent on a year ago.»*
3. ↑  John F. Miller, "Roman Festivals," in *The Oxford Encyclopedia of Ancient Greece and Rome* (Oxford University Press, 2010), p. 172.
Το **Κύπελλο ποδοσφαίρου ανδρών του Λίχτενσταϊν 2009-10** ήταν η 65η διοργάνωση του ετήσιου Κυπέλλου του κράτους του Λίχτενσταϊν. Η νικήτρια του θεσμού, Βαντούζ κέρδισε το εισιτήριο για τον δεύτερο προκριματικό γύρο του Γιουρόπα Λιγκ 2010-11.

Πρώτος Γύρος
------------

Στον πρώτο γύρο αγωνίστηκαν 12 ομάδες: οι πρώτες ομάδες Τρίσεν και Τρίσενμπεργκ, οι δεύτερες ομάδες Έσεν/Μάουρεν Β΄, Βαντούζ Β΄, Τρίσενμπεργκ Β΄, Ρούγκελ Β΄, Τρίσεν Β΄ και Σάαν Ατσούρι, οι τρίτες ομάδες Μπάλζερς Γ΄, Βαντούζ Πόρτουγκεσε και Έσεν/Μάουρεν Γ΄, καθώς και η τέταρτη ομάδα της Βαντούζ. Οι αγώνες έγιναν το διήμερο 18-19 Αυγούστου 2009.

| Ομάδα 1 |  Σκορ  | Ομάδα 2 |
| --- | --- | --- |
| **18 Αυγούστου 2009** |
| **Μπάλζερς Γ΄** | 2–1 | Βαντούζ Πόρτουγκεσε |
| **Έσεν/Μάουρεν Β΄** | 3–2 | Τρίσεν |
| Ρούγκελ Β΄ | 2–4 | **Τρίσεν Β΄** |
| **19 Αυγούστου 2009** |
| Τρίσενμπεργκ Β΄ | 0–6 | **Σάαν Ατσούρι** |
| Έσεν/Μάουρεν Γ΄ | 4–6 | **Βαντούζ Β΄** |
| Βαντούζ Δ΄ | 0–3 | **Τρίσενμπεργκ** |

Δεύτερος Γύρος
--------------

Οι έξι νικητές του πρώτου γύρου, αγωνίστηκαν στον δεύτερο γύρο. Οι αγώνες έγιναν στις 15-16 και 23 Σεπτεμβρίου 2009.

| Ομάδα 1 |  Σκορ  | Ομάδα 2 |
| --- | --- | --- |
| **15 Σεπτεμβρίου 2009** |
| Σάαν Ατσούρι | 0–3 | **Τρίσενμπεργκ** |
| Τρίσεν Β΄ | 0–3 | **Μπάλζερς Β΄** |
| **16 Σεπτεμβρίου 2009** |
| Βαντούζ Β΄ | 1–9 | **Ρούγκελ** |
| **23 Σεπτεμβρίου 2009** |
| Μπάλζερς Γ΄ | 0–6 | **Έσεν/Μάουρεν Β΄** |

Προημιτελικοί
-------------

Οι τέσσερις νικητές, μαζί με τις πρώτες ομάδες Μπάλζερς, Έσεν/Μάουρεν, Σάαν και Βαντούζ αγωνίστηκαν στα προημιτελικά. Οι αγώνες έγιναν στις 20, 21, 27 και 28 Οκτωβρίου 2009.

| Ομάδα 1 |  Σκορ  | Ομάδα 2 |
| --- | --- | --- |
| **20 Οκτωβρίου 2009** |
| Μπάλζερς Β΄ | 0–8 | **Βαντούζ** |
| **21 Οκτωβρίου 2009** |
| **Έσεν/Μάουρεν Β΄** | 1–0 | Σάαν |
| **27 Οκτωβρίου 2009** |
| Ρούγκελ | 2–4 | **Μπάλζερς** |
| **28 Οκτωβρίου 2009** |
| Τρίσενμπεργκ | 0–3 | **Έσεν/Μάουρεν** |

Ημιτελικοί
----------

Οι τέσσερις νικητές των προημιτελικών αγωνίστηκαν στα ημιτελικά. Οι αγώνες έγιναν στις 6 Απριλίου 2010.

| Ομάδα 1 |  Σκορ  | Ομάδα 2 |
| --- | --- | --- |
| **6 Απριλίου 2010** |
| Μπάλζερς | 0–4 | **Βαντούζ** |
| Έσεν/Μάουρεν Β΄ | 2–6 | **Έσεν/Μάουρεν** |

Τελικός
-------

Ο τελικός, ανάμεσα στη Βαντούζ και στην Έσεν/Μάουρεν έγινε στο Ράινπαρκ Στάντιον. Η κανονική διάρκεια του αγώνα και στο τέλος της παράτασης το σκορ ήταν 1-1. Η Βαντούζ κατέκτησε το κύπελλο νικώντας με 4-2 στη διαδικασία των πέναλτι. Ο τελικός έγινε στις 13 Μαΐου 2010.

| Ομάδα 1 |  Σκορ  | Ομάδα 2 |
| --- | --- | --- |
| **13 Μαΐου 2010** |
| **Βαντούζ** | 1-1(4–2 πεν.) | Έσεν/Μάουρεν |

Εξωτερικοί σύνδεσμοι
--------------------

* Επίσημη ιστοσελίδα
Ο **Ιωσήφ Ιωσήφ** είναι Κύπριος διπλωμάτης και καθηγητής Διεθνών Σχέσεων στο Πανεπιστήμιο Κύπρου. Διετέλεσε Πρέσβης της Κυπριακής Δημοκρατίας στην Αθήνα από τον Σεπτέμβριο του 2009 έως τον Αύγουστο του 2013.

Είναι αριστούχος απόφοιτος του Πρώτου Γυμνασίου Πάφου. Σπούδασε Πολιτικές Επιστήμες και Διεθνείς Σχέσεις στο Πάντειο Πανεπιστήμιο της Αθήνας, ενώ έλαβε Μάστερ από το Πανεπιστήμιο της Στοκχόλμης και Διδακτορικό Δίπλωμα από το το Πανεπιστήμιο του Μαϊάμι (ΗΠΑ). Διετέλεσε Μεταδιδακτορικός Επιστημονικός Συνεργάτης στο Πανεπιστήμιο του Χάρβαρντ και δίδαξε σε πανεπιστήμια στις πολιτείες της Αλαμπάμα, της Μινεσότα και του Οχάιο. Επέστρεψε στην Κύπρο με την ίδρυση του Πανεπιστημίου Κύπρου το 1992.

Από τον Οκτώβριο 1993 μέχρι τον Ιανουάριο 1995 υπηρέτησε ως Πληρεξούσιος Υπουργός στη διπλωματική υπηρεσία.

Ο Ιωσήφ (αριστερά) με τον Δημήτρη Δρούτσα το 2010
Έχει δημοσιεύσει δεκάδες επιστημονικά άρθρα και έχει γράψει ή επιμεληθεί την έκδοση δέκα βιβλίων, στα αγγλικά και ελληνικά, τα οποία διαπραγματεύονται θέματα της διεθνής πολιτικής, μεταξύ των οποίων και το Κυπριακό Ζήτημα και τις σχέσεις Τουρκίας – ΕΕ. Ορισμένα από τα βιβλία του είναι: "*Turkey and the European Union: Internal Dynamics and External Challenges*", (London: Palgrave Macmillan, 2006), «*Η Συνθήκη για τη Θέσπιση Συντάγματος της Ευρώπης: Εισαγωγή, Κείμενα, Σχολιασμός, επιμέλεια*» (Αθήνα: Παπαζήσης, 2006) και "*Cyprus: Ethnic Conflict and International Politics, from Independence to the Threshold of the European Union*" (London / New York: Macmillan Press / Saint Martin’s Press, 1997), το οποίο κυκλοφόρησε και στα ελληνικά με τον τίτλο «*Κυπριακό Πρόβλημα και Διεθνής Πολιτική: από την Ανεξαρτησία στην Ευρωπαϊκή Ένωση*» (Αθήνα: Παπαζήσης, 2000).
Ο Μητροπολίτης Αθηνών **Προκόπιος** (κατά κόσμον *Γεωργιάδης*) γεννήθηκε στο Αίγιο το 1813, όπου ολοκλήρωσε τα στοιχειώδη μαθήματα. Χειροτονήθηκε διάκονος στο Αίγιο και στη συνέχεια μετέβη στην Αθήνα για να συνεχίσει τις σπουδές του. Σπούδασε θεολογία στη Θεολογική Σχολή του Πανεπιστημίου Αθηνών και στο Πανεπιστήμιο της Βιέννης. Αμέσως μετά την αποφοίτησή του από το Πανεπιστήμιο των Αθηνών χειροτονήθηκε πρεσβύτερος. Διετέλεσε εφημέριος στον ελληνικό ναό της Βιέννης από το 1842, ενώ ταυτοχρόνως δίδασκε και στο Ελληνικό σχολείο της πόλης.

Με την επιστροφή του στην Ελλάδα διορίστηκε καθηγητής της Φιλεκπαιδευτικής Εταιρείας και του διδασκαλείου Αθηνών. Στις 27 Οκτωβρίου 1852, με συνοδική πρόταση και βασιλική έγκριση, εκλέχθηκε και χειροτονήθηκε Αρχιεπίσκοπος Μεσσηνίας. Επί της αρχιερατείας του θεμελιώθηκε και εγκαινιάσθηκε πλήθος ναών, μεταξύ των οποίων οι ναοί της Υπαπαντής του Χριστού, του Αγίου Νικολάου του Φλαριού και του Αγίου Ιωάννη του Προδρόμου Παλαιάς Αγοράς Καλαμάτας. Στις 27 Μαΐου 1874 με ομόφωνη απόφαση της Ιεράς Συνόδου εκλέχθηκε Μητροπολίτης Αθηνών. Επί των ημερών του ως μητροπολίτου Αθηνών ξέσπασε το σκάνδαλο των Σιμωνιακών (1874), εξ αφορμής του οποίου δέχθηκε πολλές επιθέσεις.

Απεβίωσε στις 30 Ιανουαρίου 1889 στην Αθήνα και τάφηκε στο Α’ Κοιμητήριο των Αθηνών. 

  


| τίτλοι της Ορθόδοξης Εκκλησίας |
| --- |
| ΠροκάτοχοςΙωσήφ | **Αρχιεπίσκοπος Μεσσηνίας**1852-1874 | ΔιάδοχοςΣτέφανος |
| ΠροκάτοχοςΘεόφιλος | **Μητροπολίτης Αθηνών**1874-1889 | ΔιάδοχοςΓερμανός |

|  |  |  |  |  |  |
| --- | --- | --- | --- | --- | --- |
| 

| π • σ • ε
Προκαθήμενοι της Εκκλησίας της Ελλάδος |
| --- |
|  |
|  | 
* Νεόφυτος (Μεταξάς)
* Μισαήλ (Αποστολίδης)
* Θεόφιλος (Βλαχοπαπαδόπουλος)
* Προκόπιος Α΄ (Γεωργιάδης)
* Γερμανός (Καλλιγάς)
* Προκόπιος Β΄ (Οικονομίδης)
* Θεόκλητος Α΄ (Μηνόπουλος)
* Μελέτιος (Μεταξάκης)
* Χρυσόστομος Α΄ (Παπαδόπουλος)
* Χρύσανθος (Φιλιππίδης)
* Δαμασκηνός (Παπανδρέου)
* Σπυρίδων (Βλάχος)
* Δωρόθεος (Κοτταράς)
* Θεόκλητος Β΄ (Παναγιωτόπουλος)
* Ιάκωβος (Βαβανάτσος)
* Χρυσόστομος Β΄ (Χατζησταύρου)
* Ιερώνυμος Α´ (Κοτσώνης)
* Σεραφείμ (Τίκας)
* Χριστόδουλος (Παρασκευαΐδης)
* Ιερώνυμος Β΄ (Λιάπης)
 |  |

 |
Το **Κορογκό** (γαλλικά: Korhogo) είναι πόλη στη βόρεια Ακτή Ελεφαντοστού. Στην απογραφή του 2014, η πόλη είχε πληθυσμό 243.048 κατοίκους, καθιστώντας την την 4η μεγαλύτερη πόλη της χώρας και τη μεγαλύτερη στη βόρεια Ακτή Ελεφαντοστού.

Το Κορογκό παράγει προϊόντα όπως βαμβάκι, ίνες καπόκ, ρύζι, κεχρί, φιστίκια, καλαμπόκι, γιαμ, πρόβατα, κατσίκες και διαμάντια. Ο οικισμός βρισκόταν σε μια σημαντική προ-αποικιακή εμπορική οδό προς τις ακτές του Ατλαντικού. Λέγεται ότι ιδρύθηκε από τον Νάνγκουι, έναν πατριάρχη Σενούφο του 14ου αιώνα και εξακολουθεί να είναι η πρωτεύουσα του λαού Σενούφο.

Η μέση ετήσια βροχόπτωση του Κορογκό είναι 1.243 mm, με τους πιο βροχερούς μήνες από Μάιο έως Οκτώβριο. Η μέση θερμοκρασία του όλο το χρόνο είναι 26,6 βαθμοί Κελσίου, με τους θερμότερους μήνες τον Φεβρουάριο έως τον Απρίλιο. Το Αεροδρόμιο του Κορογκό έχει τον κωδικό HGO της Διεθνούς Ένωσης Αερομεταφορών και τον κωδικό DIKO του Διεθνούς Οργανισμού Πολιτικής Αεροπορίας. Ο μοναδικός διάδρομός του έχει μήκος 2.100 μέτρα και δέχεται μόνο πτήσεις εσωτερικού.

Ιστορία του Εμφυλίου Πολέμου
----------------------------

Στις 19 Σεπτεμβρίου 2002, το Κορογκό και το Μπουακέ καταλήφθηκαν από δυσαρεστημένους πρώην στρατιώτες, που αυτοαποκαλούνταν «Πατριωτικό Κίνημα της Ακτής Ελεφαντοστού» (Mouvement Patriotique de Côte d'Ivoire - MPCI), επαναστατώντας ενάντια στην κυριαρχία του προέδρου Λοράν Γκμπαγκμπό. Του πραξικοπηήματος φέρεται να ηγήθηκε ο Ρομπέρ Γκεΐ, πρώην στρατιωτικός δικτάτορας που ανατράπηκε σε μια λαϊκή εξέγερση το 2000. Παρά την επίσημη παύση των εχθροπραξιών μεταξύ της κυβέρνησης και των ανταρτών το 2003, το Κορογκό παραμένει ασταθές, με συνεχείς μάχες μεταξύ αντίπαλων φατριών. Τον Ιούνιο του 2004, δυνάμεις πιστές στον ηγέτη των ανταρτών, Γκιγιόμ Σορό, ισχυρίστηκαν ότι ο αντίπαλός του με έδρα το Παρίσι Ιμπραήμ Κουλιμπαλί είχε αποπειραθεί να δολοφονήσει τον Σορό, οδηγώντας σε πυρομαχίες που άφησαν 22 νεκρούς στο Κορογκό. Τον Αύγουστο του 2004, η αποστολή των Ηνωμένων Εθνών στην Ακτή Ελεφαντοστού ανακοίνωσε ότι τρεις ομαδικοί τάφοι, που περιείχαν τουλάχιστον 99 πτώματα, είχαν ανακαλυφθεί στην πόλη.

Στις 29 Νοεμβρίου 2011, το Associated Press ανέφερε ότι ο Γκμπαγκμπό είχε τεθεί σε κατ΄ οίκον περιορισμό στο Κορογκό, εν αναμονή της έκδοσης στη Χάγη για να αντιμετωπίσει κατηγορίες στο Διεθνές Ποινικό Δικαστήριο.

Παραπομπές
----------

1. ↑  
Human Rights Watch (28 Νοεμβρίου 2002). «Côte d'Ivoire: Government Abuses In Response To Army Revolt». Human Rights Watch. Ανακτήθηκε στις 15 Ιανουαρίου 2009.
2. ↑  «Ivory Coast's Gbagbo to be extradited to Hague». 29 Νοεμβρίου 2011. Ανακτήθηκε στις 29 Νοεμβρίου 2011.
Ο **Κωνσταντίνος Φαραντάτος** (1929 - 2020) ήταν Μητροπολίτης Νέας Ιωνίας και Φιλαδελφείας από το 1994 ως την παραιτήσεως του για λόγους υγείας το 2014.

Βιογραφικά Στοιχεία
-------------------

Γεννήθηκε στην Αθήνα στις 2 Μαΐου 1930 και καταγόταν από την Κεφαλονιά. Μετά το πέρας των εγκύκλιων σπουδών του εισήλθε στο Τμήμα Κλασικής Φιλολογίας της Φιλοσοφικής Σχολής και εν συνέχεια στη Θεολογική Σχολή του Πανεπιστημίου Αθηνών. Διάκονος και Πρεσβύτερος χειροτονήθηκε από τον Επίσκοπο Ρωγών Διονύσιο στον Ιερό Ναό Αγίου Παύλου οδού Ψαρών. Διακόνησε στη γραμματεία της Αποστολικής Διακονίας της Εκκλησίας της Ελλάδος.

Διετέλεσε για μικρό διάστημα πρωθιερεύς των Ανακτόρων (1967). Υπηρέτησε την Ιερά Μητρόπολη Μαρωνείας και Κομοτηνής ως Ιεροκήρυκας, ως πνευματικός, ως Εφημέριος του Ιερού Ναού Αγίου Γεωργίου Κομοτηνής, ως Διευθυντής του Εκκλησιαστικού Οικοτροφείου Θηλέων και ως Πρωτοσύγκελλος (1966 - 1974).

Υπήρξε συνεργάτης του Ραδιοφωνικού σταθμού της Θράκης. Υπηρέτησε ως Εφημέριος της Ιεράς Αρχιεπισκοπής Αθηνών στον Ιερό Ναό Αγίου Ευθυμίου Κυψέλης.

Τον Μάιο του 1974 μετατέθηκε στην Ιερά Μητρόπολη Νέας Ιωνίας και Φιλαδελφείας. Υπηρέτησε την Ιερά Μητρόπολη, ως Ιεροκήρυκας, ως πνευματικός, ως Ιερατικός Προϊστάμενος του Ιερού Ναού Αγίας Ευφημίας Νέας Χαλκηδόνος και ως Πρωτοσύγκελλος (1974 - 1994). Στις 25 Μαΐου 1994 εξελέγη από την Ιεραρχία της Εκκλησίας της Ελλάδος Μητροπολίτης της Ιεράς Μητροπόλεως Νέας Ιωνίας και Φιλαδελφείας, η χειροτονία του έγινε στις 29 Μαΐου 1994. Είναι συγγραφέας βιβλίων και έχει δημοσιεύσει άρθρα στον ημερήσιο και εκκλησιαστικό περιοδικό τύπο.

Στις 2 Σεπτεμβρίου 2014, με επιστολή του προς την Διαρκή Ιερά Σύνοδο (Δ.Ι.Σ.) της Εκκλησίας της Ελλάδος παραιτήθηκε για λόγους υγείας.

Απεβίωσε στις 23 Ιανουαρίου 2020.

Βιβλιογραφία
------------

* *Δίπτυχα της Εκκλησίας της Ελλάδος 1999* - Έκδοση Αποστολικής Διακονίας της Εκκλησίας της Ελλάδος
* *Δίπτυχα της Εκκλησίας της Ελλάδος 2012* - Έκδοση Αποστολικής Διακονίας της Εκκλησίας της Ελλάδος
* *Αρχιεπίσκοπος Σεραφείμ 1913 - 1998. Μαρτυρίες και τεκμήρια, Χατζηφώτης Ιωάννης, Εκδόσεις Ελληνικά Γράμματα.*

Παραπομπές
----------

1. ↑  Παραιτήθηκε για λόγους υγείας ο Μητροπολίτης Νέας Ιωνίας και Φιλαδελφείας Κωνσταντίνος
2. ↑  Ιερά Μητρόπολη Νέας Ιωνίας, Φιλαδελφείας, Ηρακλείου και Χαλκηδόνος, Εκδημία του Μακαριστού Μητροπολίτη πρώην Νέας Ιωνίας και Φιλαδελφείας κυρού Κωνσταντίνου

Εξωτερικοί σύνδεσμοι
--------------------

* Διάρθρωση της Ιεράς Μητροπόλεως Νέας Ιωνίας και Φιλαδελφείας
* Είδηση εκδημίας Μητροπολίτου Κωνσταντίνου
Ο όρος **δημοσιογραφικό απόρρητο** χρησιμοποιείται στη δημοσιογραφία και "συνίσταται στο δικαίωμα και την υποχρέωση που έχει ο δημοσιογράφος να αρνηθεί, ακόμα και ενώπιον δικαστικών αρχών, την αποκάλυψη των πηγών του, δηλαδή την ταυτοποίηση της προέλευσης της πληροφόρησης και των στοιχείων που έχει λάβει για ζητήματα τα οποία, είτε ήδη έχει είτε διατίθεται να γνωστοποιήσει στο κοινό".

Το νομικό καθεστώς που διέπει το δημοσιογραφικό απόρρητο διαφέρει ανά χώρα. Ενδεικτικά, στη Σουηδία, στην Αυστρία, στη Γερμανία, στη Γαλλία, στην Ελβετία, στην Αγγλία, στη Μαυριτανία, στις Φιλιππίνες, όπως και σε άλλες χώρες η εμπιστευτικότητα των δημοσιογραφικών πηγών προστατεύεται νομικά, ενώ σε άλλες χώρες όπου δεν προβλέπεται ρητά, η προστασία τούτη έχει κατοχυρωθεί από τη σχετική νομολογία περί του δικαιώματος της ελευθερίας του τύπου. Θεωρείται εσωτερική μορφή υποστήριξης, αλλά και διαφύλαξης, της σχέσης εμπιστοσύνης μεταξύ δημοσιογράφου και πληροφοριοδότη, προκειμένου έτσι εκ των πληροφοριών να ασκηθεί ο ελεγκτικός ρόλος του τύπου.

Το 2000, οδηγία του Συμβουλίου της Ευρώπης, προέτρεπε τα κράτη μέλη να ενσωματώσουν στη νομοθεσία τους ρητή αναγνώριση του δημοσιογραφικού απορρήτου, θέτοντας παράλληλα και όρια στο δικαίωμα της εμπιστευτικότητας των δημοσιογραφικών πηγών. Στην Ευρώπη το δημοσιογραφικό απόρρητο έχει θεμελιωθεί αρχικά με την απόφαση του ΕΔΔΑ στην υπόθεση Goodwin και έχει περαιτέρω ενισχυθεί από μεταγενέστερες αποφάσεις Στην Αμερική, το δημοσιογραφικό απόρρητο έχει αναγνωριστεί από τη Δια-Αμερικανική Επιτροπή για τα Ανθρώπινα Δικαιώματα. Επίσης το δημοσιογραφικό απόρρητο τυγχάνει ευρείας αναγνώρισης και σε επίπεδο γενικού διεθνούς δικαίου. Σημαντικότατα δε, τα ελληνικά δικαστήρια, ακολουθώντας τον ίδιο συλλογισμό με εκείνον του ΕΔΔΑ, έχουν αναγνωρίσει το δημοσιογραφικό απόρρητο μέσα από την ένταξη του στην ελευθερία της έκφρασης και του τύπου, όπως αυτή κατοχυρώνεται από το Σύνταγμα και τις λοιπές διεθνείς συμβάσεις.

Παραπομπές
----------

1. ↑  Αλέξανδρος-Ι. Καργόπουλος, *Το δημοσιογραφικό απόρρητο. Θεμελίωση του δικαιώματος και προϋποθέσεις εφαρμογής και κάμψης.*, Δίκαιο Μέσων Ενημέρωσης και Επικοινωνίας (ΔιΜΕΕ), 2008/2.158, σελ. 158
2. ↑  βλ. σχετ. Αλέξανδρος-Ι. Καργόπουλος(2008), ό.π. σελ. 164 επ. Peter Humphreys, *Mass Media and Media Policy in Western Europe*, Manchester University Press, 1996, σελ. 57
3. ↑  Αλέξανδρος-Ι. Καργόπουλος (2008), ό.π. σελ. 164 επ.
4. ↑  Χ. Σατλάνης, *Στοιχεία Δικαίου* τ. 2ος
5. ↑  «Recommendation No. R (2000)7». Αρχειοθετήθηκε από το πρωτότυπο στις 6 Ιουλίου 2007. Ανακτήθηκε στις 6 Ιουλίου 2007.
6. 1 2  βλ. σχετ. Αλέξανδρος-Ι. Καργόπουλος (2008), ό.π. σελ. 161επ.
7. ↑  «Inter-American Declaration of Principles on Freedom of Expression». Αρχειοθετήθηκε από το πρωτότυπο στις 1 Αυγούστου 2012. Ανακτήθηκε στις 17 Ιουλίου 2008.
8. ↑  βλ. σχετ. ΠλημΑθ 1054/1976 ΠοινΧρ ΚΣΤ΄(1976) 667 επ.ΠλημΑθ 4092/1999 ΠοινΧρ ΜΘ΄(1999) 1057 επ. ΠλημΗρακ 60/1999 ΠοινΧρ ΝΑ΄(2001) 1107 επ. οι οποίες αναφέρονται στον Αλέξανδρο-Ι. Καργόπουλο (2008), ό.π. σελ. 168,
Το **Jeep Gladiator** είναι ένα αγροτικό pick-up φορτηγάκι που παράγεται από την Jeep / Chrysler από το 2019 μέχρι σήμερα. Το φορτηγό είναι αρκετά δημοφιλές και φτιάχνεται στο ίδιο σασί με το Jeep Wrangler. Πλέον έχει πουλήσει 15.000 αντίτυπα και συνεχίζει να πουλάει καλά. Το αγροτικό είναι ο διάδοχος του Jeep Comanche, το οποίο σταμάτησε να παράγεται παγκοσμίως το 1992 / 1993.

Το Gladiator κυκλοφορεί σαν ένα «ημι-πολυτελές αγροτικό» σε σχέση με το πιο πολύ «φορτηγίσιο» Comanche. Το φορτηγάκι πουλιέται σαν διπλοκάμπινο μέχρι τώρα, αν και μια μονοκάμπινη αρχίζει να σχεδιάζεται από τον Όμιλο της Stellantis.

Το φορτηγό συνεχίζει να κρατάει την παράδοση της Jeep με τα αγροτικά pick-up να φτιάχνονται στην πλατφόρμα από τα SUV της εταιρείας αντί να γίνεται το αντίστροφο.

Αναφορές
--------

* "FCA US Media – All-new 2020 Jeep® Gladiator: The Most Capable Midsize Truck Ever"
Τα αποτελέσματα της ακτινοβολίας των κινητών τηλεφώνων στην ανθρώπινη υγεία έχει συγκεντρώσει μεγάλο ενδιαφέρον και έχουν γίνει πολλές μελέτες πρόσφατα, αποτέλεσμα της ευρείας εξάπλωσης της χρήσης τους σε όλο τον κόσμο (Μέχρι τον Ιούνιο του 2009 υπήρχαν περισσότεροι από 4,3 δισεκατομμύρια χρήστες παγκοσμίως). Τα κινητά τηλέφωνα χρησιμοποιούν ηλεκτρομαγνητική ακτινοβολία στην περιοχή των μικροκυμάτων.

Η κύρια ανησυχία είναι η πιθανότητα εμφάνισης καρκίνου λόγω της έκθεσης στην ακτινοβολία των κινητών. Αυτό όμως είναι απίθανο αφού η ακτινοβολία των κινητών τηλεφώνων ανήκει στην κατηγορία των μικροκυμάτων και η οποία δεν είναι ιονίζουσα και ως εκ τούτου δεν μπορεί να προκαλέσει μεταλλάξεις στο DNA που να οδηγήσουν στην ανάπτυξη καρκίνου, όπως για παράδειγμα η ακτινοβολία Γάμμα. Υπάρχουν μεγάλοι φορείς έρευνας που στην πλειονότητα τους δεν αποδεικνύουν κάποια σχέση ανάμεσα στην έκθεση σε κινητά τηλέφωνα και επικίνδυνα βιολογικά αποτελέσματα στους ανθρώπους. Ωστόσο, ένας αριθμός μεμονωμένων ερευνών είτε δηλώνουν μια τέτοια σχέση είτε είναι ασαφείς.

Μακροχρονια έρευνα που διεξήχθη στη Δανία έδειξε πως υπάρχουν μηδαμινές πιθανότητες πρόκλησης καρκίνου ή λευχαιμίας από κινητά τηλέφωνα. Στην έρευνα αυτή συμπεριλήφθηκαν 400 χιλιάδες Δανοί χρήστες κινητών τηλεφώνων των οποίων τα συμπτώματα παρακολουθήθηκαν για 21 χρονια.

Ο Παγκόσμιος Οργανισμός Υγείας, δήλωσε πως ο καρκίνος είναι απίθανο να δημιουργηθεί από κινητά τηλέφωνα ή τις κεραίες τους και ότι αξιολογήσεις δεν έχουν βρει πειστικά στοιχεία για άλλα προβλήματα υγείας. Αντίθετα, κάποιες συμβουλευτικές αρχές των ΗΠΑ πρότειναν μέτρα για να ελαχιστοποιήσουν την έκθεση των πολιτών ως μέτρο πρόληψης.

Παραπομπές
----------

1. ↑  «Κινητά τηλέφωνα, καρκίνος και λευχαιμία», από medlook. Αρχειοθετήθηκε 20/4/2015. Ανακτήθηκε 20/4/2015.
Ο **Επίσκοπος Μεθώνης Γρηγόριος Παπαθεοδώρου** (αναφερόταν ως **Μεθώνης Γρηγόριος**) (1770 - 1825), ήταν ιερωμένος αγωνιστής του 1821 και πολιτικός από την Άλβαινα Ηλείας (με καταγωγή από τη Ζούρτσα Ηλείας).

Βιογραφία
---------

Η προτομή του στη Μεθώνη
Γεννήθηκε στο χωριό Άλβαινα τον Νοέμβριο του 1770 αλλά καταγόταν από τη Ζούρτσα της επαρχίας Ολυμπίας, εκεί είχε καταφύγει κυνηγημένη η οικογένεια του από τους Τούρκους. Ήταν γιος του παπα-Θεόδωρου Οικονόμου, ιερέας και πολιτικός προεπαναστατικά, και της Αναστασίας, ιερέας ήταν και ο θείος του πατέρα του παπα-Θανάσης. Είχε άλλους τέσσερις αδελφούς και μία αδελφή που όλοι πολέμησαν στον αγώνα, ήταν θείος του Αθανάσιου και του Γεώργιου Γρηγοριάδη. 

Είχε μυηθεί στην Φιλική Εταιρεία το 1817 από τον Αντώνιο Πελοπίδα και πήρε μέρος στον ξεσηκωμό στην Μεθώνη στις 29 Μαρτίου 1821 όπου ο Γρηγόριος μαζί με άλλους οπλαρχηγούς ανάγκασαν του Τούρκους να κλειστούν στο κάστρο και φεύγει για την Πύλο να βοηθήσει στον εκεί ξεσηκωμό. Αναφέρεται ότι ήταν ο επικεφαλής όλων των Αρκαδικών στρατιωτικών σωμάτων που πήραν μέρος σε πολιορκίες και αλώσεις φρουρίων. 

Χρημάτισε πληρεξούσιος στην Β' Εθνοσυνέλευση Άστρους το 1823, και πρόεδρος της Πελοποννησιακής γερουσίας το 1824,

Το 1825 αιχμαλωτίστηκε και κλείστηκε φυλακή στο κάστρο της Μεθώνης όπου πέθανε μην αντέχοντας τα βασανιστήρια στα οποία τον υπέβαλαν οι Οθωμανοί.

Προτομή του υπάρχει στον τόπο του μαρτυρίου του στη Μεθώνη Μεσσηνίας.

Παραπομπές
----------

1. 1 2  «Τα κατά την αναγέννησιν της Ελλάδος» «Ήτοι, συλλογή των περί την αναγεννώμενην Ελλάδα συνταχθέντων πολιτευμάτων, νόμων και άλλων επισήμων πράξεων από του 1821 μέχρι του 1832» Αρχειοθετήθηκε 2011-09-19 στο Wayback Machine. Ανδρέου Ζ. Μάμουκα, Τόμος Α', Πειραιάς, Τυπογραφία Ηλίου Χριστοφίδου, Η αγαθή τύχη, 1839, τόμος Γ, σελ. 16, 76, 87 (αποφάσεις της Β' εν Άστρει Εθνικής Συνελεύσεως Μαρτίου 1823)
2. ↑  Βλ. Μίνθη, Ιστορικά Θέματα (7.02) Αρχειοθετήθηκε 2014-05-02 στο Wayback Machine.

Πηγές
-----

* Η Ζούρτσα , Εφημερίδα των Ζουρτσάνων Αθήνας , φύλλο 93, 2007
* Φώτιος Χρυσανθόπουλος, επιμ. (1888). *Βίοι Πελοποννησίων ανδρών και των εξώθεν εις την Πελοπόννησον ελθόντων κληρικών, στρατιωτικών και πολιτικών των αγωνισαμένων τον αγώνα της επαναστάσεως*. Αθήνα: Σταύρος Ανδρόπουλος, Τυπογραφείο Π. Δ. Σακελλαρίου. Ανακτήθηκε στις 10 Απριλίου 2010.
* Ιωάννης Αρσένης (1883). *Ποικίλη Στοά: Εθνική εικονογραφημένη επετηρίς, Έτος 1/16, 1881-1914*. Αθήνα: Εστία. Ανακτήθηκε στις 10 Σεπτεμβρίου 2009.
Η **απόδοση του χαρακτήρα Τζέιμς Μποντ σε μορφή κόμικς** έχει βασισθεί στον ομώνυμο (και φανταστικό) ήρωα του μυθιστορήματος του συγγραφέα Ian Fleming. Παρουσιάστηκε από το 1958 έως το 1983, σε 52 ξεχωριστές ιστορίες, που εκδόθηκαν ως κόμικ-στριπ σε διάφορες Βρετανικές εφημερίδες, επτά εκ των οποίων κυκλοφορούσαν εκτός του Ηνωμένου Βασιλείου. 

Το έναυσμα δόθηκε το 1957, όταν η εφημερίδα *Daily Mirror*, ιδιοκτησίας του Λόρδου Beaverbrook, προσέγγισε τον συγγραφέα με σκοπό να τον πείσει για τη μεταφορά του μυθιστορήματός του σε κόμικς. Παρά τις έντονες αντιρρήσεις (σύντομα απλές επιφυλάξεις) που ο Φλέμινγκ εξέφρασε αρχικά, τελικά η εφημερίδα ενέταξε στην ύλη της τον ήρωα σε εικονογραφημένη έκδοση. Ο Φλέμινγκ, μάλιστα, προσπάθησε να βοηθήσει την έκδοση προτείνοντας τη μορφή που, κατά την άποψή του, θα έπρεπε να έχει ο Μποντ, ωστόσο ο καλλιτέχνης που επιστρατεύθηκε για τη μεταφορά, John McLusky διαφώνησε, θεωρώντας την εικόνα παρωχημένη και μάλλον προπολεμική. Έτσι, παρουσίασε μία πιο αρρενωπή, σχεδιαστικά, εκδοχή του Πράκτορα 007, στην πρώτη ιστορία που σχεδίασε με τίτλο *Casino Royale*, η οποία και τυπώθηκε το 1958.

Το σενάριο της διασκευής από το βιβλίο σε κόμικ επιμελήθηκε ο Anthony Hern, που είχε τη σχετική πείρα, ενώ η πλειονότητα των πρώτων σεναρίων γράφτηκε από το Henry Gammidge. Εν συνεχεία, οι Gammidge και McLusky θα παρουσιάσουν 12 ακόμη άλμπουμ του ήρωα, έως το 1966. Όμως, από το 1962 τα δικαιώματα της σειράς είχε αποκτήσει η ανταγωνίστρια εφημερίδα *Sunday Times*, έπειτα από μία διαφωνία που προέκυψε, μεταξύ των Beaverbrooke και Fleming. Δύο χρόνια αργότερα, πάντως, οι όποιες διαφορές μεταξύ των δύο ανδρών ξεπεράστηκαν, με αποτέλεσμα το στριπ να επιστρέψει στην εφημερίδα του πρώτου, υπό τον υπότιτλο *Στη Μυστική Υπηρεσία της Αυτής Μεγαλειότητας*. Από το 1966 έως το 1977 την εικονογράφηση της σειράς στην εφημερίδα *Daily Express*, είχε αναλάβει ο Yaroslav Horak.
Η **Αιγυπτιακή Ομοσπονδία Καλαθοσφαίρισης** (αγγλικά: *Basketball New Zealand*, BNZ) είναι το όργανο διοίκησης της καλαθοσφαίρισης στην Αίγυπτο. Εδρεύει στο Κάιρο και είναι μέλος της Διεθνούς Ομοσπονδίας Καλαθοσφαίρισης (FIBA). Διοργανώνει εθνικά πρωταθλήματα ανδρών, γυναικών και νέων, ενώ είναι υπεύθυνη και για τη διεξαγωγή του κυπέλλου της χώρας. Συντονίζει επίσης τις δραστηριότητες των εθνικών ομάδων ανδρών, γυναικών και νέων της Αιγύπτου.

Ιστορία
-------

Η Αιγυπτιακή Ομοσπονδία Καλαθοσφαίρισης ιδρύθηκε το 1934 και ήταν ενταγμένη στην ευρωπαϊκή ζώνη της (FIBA), καθώς μόλις το 1961 συστάθηκε η αντίστοιχη αφρικανική ζώνη.

Παραπομπές
----------

1. ↑  «Egypt (EGY): Profile». *National Federations & Leagues*. FIBA. Αρχειοθετήθηκε από το πρωτότυπο στις 13 Ιουλίου 2017. Ανακτήθηκε στις 28 Ιουνίου 2016.
Η **Θμούις** ήταν πόλη στην Κάτω Αίγυπτο, η οποία βρισκόταν στο κανάλι ανατολικά του Νείλου, ανάμεσα στον Τανιτικό και Μενδήσιο βραχίονά του. Τα ερείπιά της βρίσκονται κοντά στη σύγχρονη πόλη Τιμάι αλ-Ιμντίντ.

Οι κάτοικοι της Θμούιδος ονομάζονταν Θμουίτες.

Ιστορία
-------

Ψηφιδωτό από την Θμούιδα της Αιγύπτου, δημιουργημένο από τον Έλληνα καλλιτέχνη Σοφίλο (υπογραφή) περί το το 200 π.Χ. ευρισκόμενο σήμερον στο Ελληνορωμαϊκό Μουσείο στην Αλεξάνδρεια της Αιγύπτου· η εικονιζόμενη γυναίκα είναι η βασίλισσα των Πτολεμαίων Βερενίκη Β΄ (η οποία κυβέρνησε από κοινού με τον σύζυγό της Πτολεμαίο Γ΄) ως η προσωποποίηση της Αλεξάνδρειας, με το στέμμα της να δείχνει μια πλώρη πλοίου, ενώ φοράει μια αγκυρωτή πόρπη για τον πέπλο της, σύμβολα της ναυτικής ανδρείας και των επιτυχιών της Πτολεμαϊκής Αυτοκρατορίας στη Μεσόγειο Θάλασσα.
Κατά την Πτολεμαϊκή περίοδο, η Θμούις διαδέχθηκε την Μένδητα ως πρωτεύουσα της 16ης νομής της Κάτω Αιγύπτου (Ηρόδοτος (Β΄, 166)). Οι δύο πόλεις απείχαν μόνο μερικές εκατοντάδες μέτρα μεταξύ τους. Ο Πτολεμαίος αναφέρει επίσης ότι η πόλη ήταν η πρωτεύουσα της Μενδήσιας νομής. Από την Πτολεμαιο-Ρωμαϊκή περίοδο σώζονται τα θεμέλια ενός ναού.

Η Θμούις ήταν επισκοπική έδρα στη ρωμαϊκή επαρχία Αυγουσταμνικής Α΄, βοηθητικής επισκοπής του Πηλουσίου. Σήμερα αποτελεί τμήμα της Κοπτικής Ιεράς Μητροπόλεως της Μπεχέιρα (Θμούις & Ερμούπολις η Μικρά), Μαρεώτιδος, Μάρσα Ματρούχ (Αντίφραι & Παραιτόνιον), Λιβύης και Πενταπόλεως Κυρηναϊκής.

Τον τέταρτο αιώνα εξακολουθούσε να είναι σημαντική ρωμαϊκή πόλη, έχοντας δική της διοίκηση εξαιρουμένη από τη δικαιοδοσία του Νομάρχη Αλεξανδρείας. Υπήρχε την εποχή της μουσουλμανικής εισβολής στην Αίγυπτο το 642 μ.Χ. και αργότερα ονομάστηκε Αλ-Μουράντ.

Τα ερείπιά της βρίσκονται στο Τελλ Ελ-Τιμάι, περίπου οκτώ χιλιόμετρα βορειοδυτικά του Σινμπελλαουέιν, ενός σταθμού στον σιδηρόδρομο από το Ζαγκαζίγκ προς την Μανσούρα στο κεντρικό Δέλτα.

Παραπομπές
----------

1. ↑  Fletcher, Joann (2008). *Cleopatra the Great: The Woman Behind the Legend*. New York: Harper. (ISBN 978-0-06-058558-7), image plates and captions between pp. 246-247.
2. ↑  James E. Bennettː *A Ptolemaic-Roman Temple Foundation at Tell Timai*, inː *Journal of Egyptian Archaeology*, 105 issue 2, December 2019, pp. 217-225
Hitachi H8/323
**H8** ονομάζεται μια οικογένεια από αρκετούς μικροελεγκτές 8-bit και 16-bit της εταιρείας Renesas Technology, που αναπτύχθηκαν στις αρχές της δεκαετίας του 1990 στη Hitachi Semiconductor και συνεχίζουν να εξελίσσονται μέχρι σήμερα. Εξέλιξη της οικογένειας είναι και η οικογένεια μικροελεγκτών υψηλής ταχύτητας 32-bit SuperH.

Στις υποοικογένειες περιλαμβάνονται οι σειρές H8/300, H8/300H, H8/500, H8S και H8SX, η καθεμία από τις οποίες περιέχει δεκάδες μέρη, διαφόρων ταχυτήτων, ενσωματωμένων περιφερειακών (όπως ένα ρολόι (timer) ή μια σειριακή θύρα) και μεγεθών μνήμης (ROM, Flash και RAM). Οι ενσωματωμένες μνήμες τύπου ROM ή Flash έχουν συνήθως μέγεθος μεταξύ 16 kB και 1024 kB, ενώ η RAM έχει μεταξύ 512 byte και 512 kB.

Η βασική αρχιτεκτονική του H8 ακολουθεί αυτήν του PDP-11 της DEC, με έξι καταχωρητές των 16-bit (ο H8/300H και ο H8S έχουν επιπλέον μια συστοιχία από οκτώ καταχωρητές των 16-bit), και διάφορους τρόπους σχηματισμού διευθύνσεων (addressing modes). Ο H8/300H και ο H8S έχουν οκτώ καταχωρητές των 32-bit, καθένας από τους οποίους μπορεί να θεωρηθεί είτε ένας καταχωρητής 32-bit, δύο καταχωρητές 16-bit, ή δύο καταχωρητές 8-bit. Αρκετές εταιρείες παρέχουν μεταγλωττιστές για την οικογένεια H8 και υπάρχει πλήρης υποστήριξη από τον GCC, όπου και συμπεριλαμβάνεται προσομοιωτής του συνόλου εντολών (Instruction Set Simulator). Είναι επίσης διαθέσιμοι διάφοροι εξομοιωτές (In-circuit emulators).

Ο H8S χρησιμοποιείται σε ψηφιακές κάμερες, κάποιους φορητούς υπολογιστές Thinkpad, ελεγκτές εκτυπωτών, έξυπνες κάρτες (smart cards), υπολογιστές σκακιού (chess computers), καθώς και σε διάφορα υποσυστήματα των αυτοκινήτων. Η αρχιτεκτονική αυτή χρησιμοποιείται επίσης από το προχωρημένο παιχνίδι/εκπαιδευτικό εργαλείο LEGO Mindstorms (πιο συγκεκριμένα, ο H8/300). Η Namco χρησιμοποίησε έναν H8/3002 σαν επεξεργαστή ήχου για διάφορα παιχνίδια που ανέπτυξε στα τέλη της δεκαετίας του 1990 και ειδικότερα αυτά που χρησιμοποιούσαν την αρχιτεκτονική System 12.

Εξωτερικοί σύνδεσμοι
--------------------

* Renesas Technology Website
* Online training for Renesas products
* A community support forum


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα H8 Family  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Ως **κύριο θέμα**, **λάιτμοτίβ** (γερμ. **Leitmotiv**) είναι το αναγωνρίσιμο καλλιτεχνικό μελωδικό ή αρμονικό στοιχείο που χρησιμοποιείται ως πηγή έμπνευσης αλλά και συνδετικός κρίκος με ένα πρόσωπο, αντικείμενο ή αφηρημένη έννοια π.χ. του μουσικού δράματος έτσι που να το συνοδεύει κάθε φορά που αυτό εμφανίζεται στη σκηνή ή υπονοείται με οποιονδήποτε τρόπο από τα λόγια των τραγουδιστών-ηθοποιών. Ταυτίζεται με τον αντίστοιχο γαλλικό όρο *idée fixe*.

Τα λαϊτμοτίβε μπορούν να παρουσιαστούν στην αυθεντική τους μορφή (συνήθως όταν ακούγονται για πρώτη φορά), παραλλαγμένα ή σε συνδυασμό με άλλα. Η χρήση τους έγκειται στο να λειτουργούν σαν υπενθύμιση του στοιχείου με το οποίο ταυτίζονται στο υποσυνείδητο του ακροατή και σαν δομικό υλικό, το οποίο βοηθάει στη μορφολογική ενότητα του δράματος.

Ιστορία
-------

Τα λαϊτμοτίβε αποτελούν εξέλιξη του υπενθυμητικού μοτίβου και στη μουσική πρωτοχρησιμοποιήθηκαν από τον Γερμανό συνθέτη Καρλ Μαρία φον Βέμπερ (1786-1826). Ο συνθέτης όμως, ο οποίος τα αξιοποίησε πλήρως και τα χρησιμοποίησε κατά κόρον στα έργα του, είναι ο επίσης Γερμανός Ρίχαρντ Βάγκνερ (1813-1883), που ουσιαστικά έχτισε όλα τα μουσικά του αριστουργήματα με βάση την αρχή της τεχνικής του λαϊτμοτίφ. Αργότερα χρησιμοποίησαν την ίδια τεχνική οι Τζάκομο Πουτσίνι, Ρίχαρντ Στράους και άλλοι. Σήμερα εμφανίζονται λαϊτμοτίβε στη μουσική των κινηματογραφικών έργων «Ο Πόλεμος των Άστρων», Κινγκ Κονγκ, «Ο Άρχοντας των Δαχτυλιδιών» κ.α.

Σημαντικά λαϊτμοτίβε
--------------------

Το λαϊτμοτίφ από την όπερα Τριστάνος και Ιζόλδη του Ρίχαρντ Βάγκνερ ήταν σημαντικός σταθμός της κλασικής μουσικής και πηγή έμπνευσης που οδήγησε τελικά στο ατονικό σύστημα και τον δωδεκαφθογγισμό.

* Ρίχαρντ Βάγκνερ - Τριστάνος και Ιζόλδη - Εισαγωγή (βοήθεια·πολυμέσα) (11:09 Λεπτά - 13,9 MB)

Άλλα λαϊτμοτίβε
---------------

* Κλιντ Μάνσελ "**Lux Aeterna**" (*Ρέκβιεμ για ένα όνειρο*)

Δείτε επίσης
------------

* Θέμα (μουσική)
* Μοτίβο (μουσική)
Μια απλοποιημένη αναπαράσταση ενός ατόμου του ηλίου, για το οποίο εκτιμάται ότι έχει ατομική ακτίνα 31 pm
Ένα **πικόμετρο** (διεθνές σύμβολο **pm**, από τη λέξη **p**ico**m**etre) είναι μια μονάδα μέτρησης του μήκους στο μετρικό σύστημα ίσο με ένα τρισεκατομμυριοστό του μέτρου. Δηλαδή:

**1 pm = 1/1.000.000.000.000 m = 10−12 m**

Αντιστοιχεί ακόμη με το ένα εκατομμυριοστό του μικρόμετρου (που ονομάζεται και «μικρό») και γι' αυτό μερικές φορές ονομάζεται και **«μικρομικρό»** (*micromicron*), συμβολιζόμενο ως **μμ**, ή ακόμη **«στίγμα»** (*stigna*) ή **μπικρό** (*bicron*). Ισούται ακόμη με το ένα εκατοστό ενός όνγκστρεμ (Å), μια άλλη διεθνώς αναγνωρισμένη μονάδα μήκους που δεν ανήκει στο Διεθνές Σύστημα Μονάδων. Είναι δηλαδή:

**1 pm = 1 μμ = 1/1.000.000 μm = 10−6 μm** και  

**1 pm = 1/100 Å = 10−2 Å**

Το μήκος του πικόμετρου είναι τόσο μικρό ώστε η εφαρμογή του να περιορίζεται σχεδόν εξ ολοκλήρου στη σωματική φυσική, στην κβαντική φυσική, στη χημεία και στην ακουστική. Τα άτομα έχουν διάμετρο μεταξύ 62 και 520 μμ και το τυπικό μήκος ενός απλού δεσμού άνθρακα-άνθρακα είναι 154 μμ. Μικρότερες μονάδες μπορούν ακόμη να χρησιμοποιηθούν για να περιγράψουν μικρότερα σωματίδια (μερικά από τα οποία είναι τα συστατικά των ίδιων των ατόμων), όπως τα αδρόνια και τα ανώτερα όρια του πιθανού μεγέθους για τα σωματίδια σημείων φερμιόν. Ο ανιχνευτής διαστημικού κεραίας λέιζερ διεπαφής (LISA) σχεδιάζεται για εκτόξευση το 2034 για να ανιχνεύσει άμεσα τα κύματα βαρύτητας και θα μετρήσει τις σχετικές μετατοπίσεις με ανάλυση 20 πικομέτρων σε απόσταση 2,5 γιγαμέτρων, αποδίδοντας ευαισθησία καταπόνησης καλύτερη από 1 μέρος στο 1020.

Aναφορές και σημειώσεις
-----------------------

1. ↑  «Atomic radius». *WebElements: the periodic table on the web*.
2. ↑  How Many? A Dictionary of Units of Measurement; Russ Rowlett and the University of North Carolina at Chapel Hill;  Αρχειοθετήθηκε 2016-12-20 στο Wayback Machine.
3. ↑  Deza, Elena· Deza, Michel Marie (2006). *Dictionary of Distances*. Elsevier. ISBN 0-444-52087-2.

|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Picometre  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
O **Γκουίντο**, ιταλ. *Guido*, (1290 - 22 Σεπτεμβρίου 1369) από τον Οίκο των Γκοντζάγκα, ήταν εκπρόσωπος των αστών της Μάντουα και εκπρόσωπος του βασιλιά της Γερμανίας.

Βιογραφία
---------

Γεννήθηκε στη Μάντουα και ήταν γιος του Λουδοβίκου Α΄ αντιπροσώπου των αστών της Μάντουας και εκπροσώπου του βασιλιά της Γερμανίας.

Το 1328 εκλέχθηκε διοικητής της Μάντουα και του Ρέτζο Εμίλια και το 1355 έγινε κύριος της Ρέτζο Εμίλια. 

Το 1360 έγινε αντιπρόσωπος των αστών της Μάντουα, θέση που πριν κατείχε ο πατέρας του. Επειδή ήταν πια 70 ετών, έγινε αντιπρόσωπος μαζί με τον γιο του, Ουγκολίνο, που μάλλον ασκούσε την πραγματική εξουσία ως τη δολοφονία του το 1362 από τους νεότερους αδελφούς του, Φραγκίσκο και Λουδοβίκο Β΄. Έτσι έμεινε μόνος ο Γκουίντο. Το 1368 ο Μπερναμπό Βισκόντι, κύριος του Μιλάνου, κατέλαβε τη Μάντουα, αλλά με την παρέμβαση του Καρόλου Δ΄ βασιλιά της Γερμανίας η πόλη ελευθερώθηκε.

Απεβίωσε το επόμενο έτος σε ηλικία 79 ετών και τον διαδέχθηκε ο γιος του, Λουδοβίκος Β΄.

Οικογένεια
----------

Νυμφεύτηκε πρώτα την Αγκνέζε Πίκο, κόρη του Φραντσέσκο Α΄, κυρίου της Μιράντολα. Έπειτα την Καμίλα Μπεκαρία, που ο πατέρας της ήταν κύριος της Παβίας. 

Τέλος έκανε τρίτο γάμο με τη Βεατρίκη του Μπαρ και είχαν τα ακόλουθα τέκνα:

* Ουγκολίνο 1320-1362, κοντοτιέρος.
* Φραγκίσκος
* Λουδοβίκος Β΄ 1334-1382, εκπρόσωπος των αστών της Μάντουα.

Υποσημειώσεις
-------------

1. ↑  ο διοικητής (podestà) ήταν εκπρόσωπος των ευγενών (potentes), ενώ ο αντιπρόσωπος των αστών (capitano del popolo) ήταν από τους εμπόρους, τις συντεχνίες και τους πλοιοκτήτες (δηλ. των populares).

Πηγές
-----

* Biography at the Gonzaga family website (Ιταλικά)


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Guido Gonzaga (έκδοση 767011787) της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Η **Διακοίνωση Μιλιουκόφ** ήταν ένα συμβάν της 20ης Απριλίου 1917, το οποίο είχε αποτέλεσμα την ενίσχυση της υποστήριξης για τους Μπολσεβίκους στη Ρωσία, και την γενική δυσπιστία για την Ρωσική Προσωρινή Κυβέρνηση. Οι Μπολσεβίκοι, που είχαν από καιρό την γνώμη ότι η Προσωρινή Κυβέρνηση συνέχιζε τον πόλεμο με τον ίδιο τρόπο που το έκανε η Τσαρική Κυβέρνηση, είχαν λίγες αποδείξεις γι’ αυτό και απλά περίμεναν για πολύ καιρό για να αναλάβουν την δράση της διάδοσης της λαϊκής δυσπιστίας για την Προσωρινή Κυβέρνηση.

Ο Υπουργός Εξωτερικών Πάβελ Μιλιουκόφ έστειλε στις Συμμαχικές Δυνάμεις ένα τηλεγράφημα, που θα αποδεικνυόταν η κρίσιμη καμπή του 1917. Το τηλεγράφημα περιείχε την δήλωση ότι η Προσωρινή Κυβέρνηση θα συνέχιζε τον πόλεμο με τους Τσαρικούς πολεμικούς σκοπούς. Το τηλεγράφημα διέρρευσε στους Μπολσεβίκους από κάποιον γνώστη από μέσα, οι οποίοι άρχισαν διαδηλώσεις κατά της Προσωρινής Κυβέρνησης, η οποία είχε προηγουμένως υποσχεθεί στον λαό ότι ο τρόμος του Τσάρντομ (Τσαρισμού) είχε τελειώσει. 

Ο Μάικλ Χίκεϊ γράφει ότι: "Τα νέα της Διακοίνωσης Μιλιούκοφ αδυνάτισαν την θέση των δεξιών Καντέτ στο Σμόλενσκ, αλλά δεν είχαν καμία επίδραση στις τοπικές προσωπικότητες της πολιτικής εξουσίας, αφού οι σοσιαλιστές είχαν ήδη μπει στην τοπική διακυβέρνηση με όλες τις δυνάμεις".

Ο Μιλιουκόφ παραιτήθηκε από Υπουργός Εξωτερικών. Αυτό ήταν ένα σημαντικό γεγονός στην αυξανόμενη λαϊκή υποστήριξη των Μπολσεβίκων, καθώς είχαν αποκαλύψει μια έμφυτη αδυναμία στην Προσωρινή Κυβέρνηση: την διπλοπροσωπία.
Στον Ευκλείδειο χώρο, μια **μπάλα** είναι ο όγκος που οριοθετείται από μια σφαίρα
Στα μαθηματικά, μια **μπάλα**, με συμβολισμο *Β(c; r)*, είναι το σύνολο των σημείων που απέχουν το πολύ απόσταση r (ακτινα) απο το σημείο c (κέντρο). Μπορεί να είναι μια **κλειστή μπάλα** (συμπεριλαμβανομένων των οριακών σημείων, που η απόσταση τους απο το c είναι ίση με r) ή μια **ανοιχτή μπάλα** (εξαιρουμένων αυτών).

  

Αυτές οι έννοιες ορίζονται όχι μόνο στον τρισδιάστατο ευκλείδειο χώρο αλλά και για τις κατώτερες και υψηλότερες διαστάσεις και για τους μετρικούς χώρους εν γένει. Έτσι, για παράδειγμα, όσον αφορά τους Ευκλείδειους χώρους, μια μπάλα στην **μια διάσταση** είναι ένα ευθύγραμμο τμήμα. Αντιστοιχα, στις **δύο διαστάσεις** είναι ένας δίσκος, δηλαδή το εσωτερικό ενος κύκλου. Και όμοια, στις **τρεις διαστάσεις** , μια μπάλα θεωρείται ότι είναι το σύνολο των σημείων που ανήκουν στο εσωτερικό μιας σφαίρας.

Γενικά σε μετρικούς χώρους
--------------------------

Έστω (*M*, *d*) ένας μετρικός χώρος, δηλαδή ένα σύνολο M με μια μετρική (συνάρτηση απόστασης) d. Η ανοικτή (μετρική) **μπάλα με ακτίνα** *r* > 0 με κέντρο ένα σημείο p στο M, συνήθως συμβολίζεται με *Br*(*p*) ή *B*(*p*; *r*), ορίζεται ως

{\displaystyle B\_{r}(p)=\{x\in M\mid d(x,p)<r\}}